KOMISSION ASETUS (ETY) N:o 629/85,
annettu 12 päivänä maaliskuuta 1985,
rasva-alan tuonti-, vienti- ja ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2041/75 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 231/85(), ja erityisesti sen 19 artiklan 3 kohdan,
sekä katsoo, että
komission asetuksen (ETY) N:o 2041/75(), sellaisena kuin se on viimeksi muutettuna asetuksella (ETY) N:o 710/81(), 5 artiklassa säädetään neljän päivän harkinta-ajasta oliiviöljyn tuonti-, vienti- ja ennakkovahvistustodistusten antamiselle,
oliiviöljyn sekä oliiviöljyä sisältävien tuotteiden tuonnista saadun kokemuksen perusteella olisi toisaalta pidennettävä oliiviöljyä koskevien todistusten myöntämiselle asetettua määräaikaa ja toisaalta säädettävä vastaava määräaika tietyille oliiviöljyä sisältäville tuoteluokille; tämän määräajan on mahdollistettava markkinatilanteen arviointi ja tarvittaessa näiden todistusten myöntämisen keskeyttäminen; tämän vuoksi olisi muutettava asetus (ETY) N:o 2041/75, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2041/75 5 artikla seuraavasti:
"5 artikla
1. Asetuksen N:o 136/66/ETY 1 artiklan 2 kohdan c alakohdassa tarkoitettujen tuotteiden osalta sekä yhteisen tullitariffin alanimikkeisiin 07.01 N II, 07.03 A II, 15.17 B I ja 23.04 A II kuuluvien tuotteiden osalta todistus myönnetään hakemuksen jättöpäivää seuraavana viidentenä työpäivänä, sanotun kuitenkaan rajoittamatta kyseisen asetuksen 20 b artiklan säännösten soveltamista.
2. Jos määrätyn päivän aikana 1 kohdassa tarkoitettujen muiden tuotteiden kuin oliiviöljyn todistushakemukset koskevat 20 tonnia suurempia määriä, kunkin jäsenvaltion on annettava siitä tieto välittömästi komissiolle."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä maaliskuuta 1985.